আলী খান সামসুদিন
আলী খান সামসুদিন (৩রা জানুয়ারি ১৯৫৮ - ১লা ডিসেম্বর ২০০৬) মালয়েশিয়ার "সর্পরাজ" হিসাবে পরিচিত ছিলেন। ১৯৯০-এর দশকের গোড়ার দিকে একটি ছোট ঘরে ৪০ দিন ধরে ১২ ঘন্টা করে ৪০০টি কোবরার সাথে থাকার পরে তিনি এই খেতাব অর্জন করেছিলেন। ২১ দিনের জন্য ৬,০০০ বিচ্ছুর সাথে একটি কাঁচের ঘেরে বসবাস করার কৃতিত্বের পরে তিনি "বিচ্ছু রাজা" উপাধিও অর্জন করেছিলেন যার জন্য ১৯৯৮ সালে গিনেস বিশ্ব রেকর্ডে তার নাম অন্তর্ভুক্ত হয়। তার একজন আশ্রিতা ছিল, নুর মালেনা হাসান, এখন সে "বিচ্ছু রানী" নামে পরিচিত।